Document ID: 32011R1006

ΚΑΝΟΝΙΣΜΌΣ (ΕΕ) αριθ. 1006/2011 ΤΗΣ ΕΠΙΤΡΟΠΉΣ
της 27ης Σεπτεμβρίου 2011
περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως τα άρθρα 9 και 12,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2658/87 καθορίζει ονοματολογία εμπορευμάτων, εφεξής «συνδυασμένη ονοματολογία», ώστε να πληρούνται ταυτοχρόνως οι απαιτήσεις του κοινού δασμολογίου, οι απαιτήσεις οι σχετικές με τα στατιστικά δεδομένα του εξωτερικού εμπορίου της Κοινότητας και οι απαιτήσεις άλλων κοινοτικών πολιτικών που διέπουν την εισαγωγή ή την εξαγωγή εμπορευμάτων.
(2)
Για λόγους νομικής απλούστευσης, είναι σκόπιμο να εκσυγχρονιστεί η συνδυασμένη ονοματολογία και να αναπροσαρμοστεί η δομή της.
(3)
Είναι αναγκαία η τροποποίηση της συνδυασμένης ονοματολογίας ώστε να ληφθούν υπόψη μεταβολές στις απαιτήσεις σχετικά με τα στατιστικά δεδομένα και την εμπορική πολιτική, μεταβολές που εξυπηρετούν διεθνείς δεσμεύσεις, τεχνολογικές και εμπορικές εξελίξεις, μεταβολές στην ονοματολογία του εναρμονισμένου συστήματος σύμφωνα με τη σύσταση, της 26ης Ιουνίου 2009, του Συμβουλίου Τελωνειακής Συνεργασίας και λαμβάνοντας υπόψη τις συνέπειές της, καθώς και την ανάγκη εναρμόνισης και διευκρίνισης των κειμένων.
(4)
Σύμφωνα με τις διατάξεις του άρθρου 12 του κανονισμού (ΕΟΚ) αριθ. 2658/87, το παράρτημα I του εν λόγω κανονισμού θα πρέπει να αντικατασταθεί, με ισχύ από την 1η Ιανουαρίου 2012, από πλήρη έκδοση της συνδυασμένης ονοματολογίας, συνοδευόμενη από τους αυτόνομους και συμβατικούς δασμολογικούς συντελεστές που είναι απόρροια μέτρων τα οποία έχουν εγκριθεί από το Συμβούλιο ή από την Επιτροπή.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΟΚ) αριθ. 2658/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2012.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Σεπτεμβρίου 2011.

Labels: 3